recursal/SuperWikiNEXT-32B huggingface dataset:
**Khentakawess III** atau **Khentkaus III** ialah permaisuri Mesir purba yang hidup ketika zaman Dinasti Kelima. Baginda mungkin merupakan isteri kepada Firaun Neferefre dan bonda kepada Firaun Menkauhor Kaiu.

Pada 5 Januari 2015, penemuan makam Khentakawess III oleh ahli arkeologi Czech telah diumumkan oleh phak berkuasa Mesir. Sebelum ini, menurut Menteri Kepurbaan Mesir, Mamdouh Eldamaty, kewujudan Khentakawess III adalah tidak diketahui. Dua permaisuri Mesir yang lebih awal dengan nama yang sama telah dikenal pasti.

Makam
-----

Makam Khentakawess III telah digali di Abusir, di mana beberapa piramid dibina untuk para firaun Dinasti Kelima, termasuklah Neferefre. Makam tersebut dijumpai berhampiran kompleks pengkebumian Neferefre oleh pasukan kaji purba Czech yang diketuai oleh Miroslav Bárta dari Universiti Charles, Prague dengan kerjasama pihak Mesir. Nama dan kedudukan Khentakawess telah tertulis pada dinding dalam makam, yang mungkin dibuat oleh pembina. Timbulan yang ditemui mengenal pasti baginda sebagai "isteri raja" dan "bonda raja" yang membayangkan anakandanya telah menaiki takhta. Patung–patung dan dua puluh empat perkakas batu kapur bersama–sama dengan empat alatan tembaga yang merupakan sebahagian daripada objek pengkebumian juga telah dijumpai di dalam makam. Makam tersebut ditarikhkan pada pertengahan Dinasti Kelima.

Ahli kaji purba yang membongkar makam itu percaya bahawa ia milik isteri Neferefre berdasarkan lokasinya yang berdekatan dengan kompleks pengkebumian Neferefre, dalam perkuburan kecil ke tenggara.

Menteri Kepurbaan Mesir Mamdouh Eldamaty menyatakan:

> "Penemuan ini akan membantu kita memberi penerangan mengenai beberapa aspek–aspek Dinasti Kelima yang tidak diketahui, bersama–sama dengan Dinasti Keempat, yang menyaksikan pembinaan piramid pertama."

Rujukan
-------

1. 1 2 3  "Tomb of previously unknown pharaonic queen found in Egypt". The Express Tribune. 4 Januari 2015. Dicapai pada 4 Januari 2015. Italic or bold markup not allowed in: `|publisher=` (bantuan)
2. 1 2 3  "Tomb find reveals existence of new Egyptian queen". Fox News. 4 Januari 2015. Dicapai pada 4 Januari 2015.
3. 1 2 3 4  "Tomb of Fifth Dynasty queen found in Egypt" (dalam bahasa Inggeris). ABC Online. 4 Januari 2015. Dicapai pada 4 Januari 2015.
4. ↑  "Tomb of ancient Egyptian queen uncovered by archaeologists". *The Independent* (dalam bahasa Inggeris). 5 Januari 2015.
5. ↑  "4500 years old tomb of unknown Ancient Egyptian Queen discovered". *Luxor Times* (dalam bahasa Inggeris). 4 Januari 2015.
6. ↑  "BBC News - Queen Khentakawess III's tomb found in Egypt". *BBC News* (dalam bahasa Inggeris). Dicapai pada 5 Januari 2015.

| Persondata |
| --- |
| Nama | Khentakawess III |
| Nama alternatif | Khentkaus III |
| Pemerihalan ringkas | Permaisuri Mesir Purba ketika zaman Dinasti Keempat |
| Tarikh kelahiran |  |
| Tempat kelahiran |  |
| Tarikh kematian |  |
| Tempat kematian |  |

 

Portal:* Sejarah
**Tenaga titik sifar** (Inggeris: *zero-point energy*), juga dikenali sebagai *tenaga titik sifar vakum kuantum*, ialah tenaga yang paling rendah yang boleh dimiliki satu sistem fizik mekanik kuantum; ia adalah tenaga keadaan asasnya. Semua sistem mekanik kuantum mengalami turun naik walaupun dalam keadaan asasnya dan mempunyai tenaga titik sifar yang dikaitkan, kesan daripada sifat seperti gelombangnya. Prinsip ketidaktentuan memerlukan setiap sistem fizik memiliki tenaga titik sifar yang lebih daripada minimum telaga kemampuan klasiknya. Ini menyebabkan adanya pergerakan walaupun pada suhu sifar mutlak. Misalnya, helium cecair tidak membeku dalam keadaan atmosfera biasa dalam sebarang suhu disebabkan tenaga titik sifarnya.

Konsep tenaga titik sifar telah dibangunkan di Jerman oleh Albert Einstein dan Otto Stern pada tahun 1913, sebagai satu istilah pembentulan yang ditambah kepada formula berasas sifar (*zero-grounded*) oleh Max Planck pada tahun 1900. Istilah *tenaga titik sifar* berasal daripada perkataan Jerman *Nullpunktsenergie*. Bentuk lain bagi istilah Jerman ini ialah *Nullpunktenergie* (tanpa "s").

Tenaga vakum ialah tenaga titik sifar bagi semua medan di angkasa, yang di dalam Model Standard melibatkan medan elektromagnet, medan tolok lain, medan fermion dan medan Higgs. Ia adalah tenaga bagi vakum, yang dalam teori medan kuantum ditakrifkan bukan sebagai ruang kosong, tetapi sebagai keadaan asas bagi medan-medan. Dalam kosmologi, tenaga vakum mungkin adalah salah satu penjelasan bagi pemalar kosmologi. Istilah yang berkaitan ialah *medan titik sifar*, iaitu keadaan tenaga terendah suatu medan.

Rujukan
-------

1. 1 2
2. 1 2
3. ↑  
Rugh, S. E.; Zinkernagel, H. (2002). "The Quantum Vacuum and the Cosmological Constant Problem". *Studies in History and Philosophy of Modern Physics, vol*. **33** (4): 663–705. arXiv:hep-th/0012253. doi:10.1016/S1355-2198(02)00033-3.
4. ↑  
Gribbin, J. (1998). *Q is for Quantum: An Encyclopedia of Particle Physics*. Touchstone Books. ISBN 0-684-86315-4.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Bagi cadangan kapal pengangkut pesawat, lihat UXV Combatant.
**Kombatan** atau **anggota tempur** (kata nama sinonim bagi askar, perajurit, peranita, pejuang, pahlawan, anggota tentera) ialah orang yang mengambil bahagian secara langsung dalam persengketaan sesuatu konflik bersenjata. Jika kombatan mengikut undang-undang perang, maka dia dianggap kombatan istimewa dan apabila ditangkap, dia layak menjadi tawanan perang dibawah Konvensyen Geneva Ketiga (GCIII). Kombatan tidak istimewa ialah orang, seperti tentera upahan, yang mengambil bahagian secara langsung dalam persengketaan tetapi apabila ditangkap tidak layak mendapat status tawanan perang.

Bukan kombatan
--------------

**Bukan kombatan** adalah istilah khusus dalam undang-undang perang dan undang-undang kemanusiaan antarabangsa, memperihalkan orang awam yang tidak mengambil bahagian secara langsung dalam persengketaan; orang-orang—seperti pegawai perubatan tentera dan pegawai agama tentera—yang merupakan anggota angkatan tentera yang berperang tetapi dilindungi kerana tugas-tugas khusus mereka (seperti diterangkan dalam Protokol I Konvensyen Geneva, yang diterima pakai pada Jun 1977); kombatan yang diletakkan dalam *hors de combat*; dan negara berkecuali (termasuk anggota tentera) yang tidak berjuang untuk salah satu pihak yang berperang dalam konflik bersenjata. Status tertentu ini pertama kali diiktiraf dibawah Konvensyen Geneva dengan Konvensyen Geneva Pertama tahun 1864.

Lihat juga
----------

* Undang-undang antarabangsa
* Kedaulatan Undang-Undang dalam Projek Konflik Bersenjata (RULAC)

Rujukan
-------

1. ↑  Under Article 47 of Protocol I (Additional to the Geneva Conventions) it is stated in the first sentence "A mercenary shall not have the right to be a combatant or a prisoner of war." On 4 December 1989 the United Nations passed resolution 44/34 the *International Convention against the Recruitment, Use, Financing and Training of Mercenaries*. It entered into force on 20 October 2001 and is usually known as the UN Mercenary Convention– International Convention against the Recruitment, Use, Financing and Training of Mercenaries A/RES/44/34 72nd plenary meeting 4 December 1989 (UN Mercenary Convention). Article 2 makes it an offence to employ a mercenary and Article 3.1 states that "*A mercenary, as defined in article 1 of the present Convention, who participates directly in hostilities or in a concerted act of violence, as the case may be, commits an offence for the purposes of the Convention.*" – International Convention against the Recruitment, Use, Financing and Training of Mercenaries
2. ↑  Article 51.3 of Protocol I to the Geneva Conventions explains that "Civilians shall enjoy the protection afforded by this section, unless and for such time as they take a direct part in hostilities".

Pautan luar
-----------

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
***The Doors*** ialah album sulung oleh kumpulan rock Amerika The Doors, dirakam pada Ogos 1966 dan dikeluarkan pada Januari 1967. Ia pada mulanya dikeluarkan pada campuran stereo dan mono yang berbeza, dan termasuk single "Light My Fire", dengan tiga video. berbeza muzik, dilanjutkan dengan bahagian yang ditinggalkan sebahagiannya pada keluaran tunggal, serta lagu panjang "The End" dengan bahagian sebutan perkataan Oedipal. The Doors berjaya dengan album ini selepas membuat persembahan malam demi malam di Whisky a Go Go dan London Fog. The Doors mendapat kedudukan #42 dalam senarai 500 album terhebat majalah Rolling Stone sepanjang masa. Album ini telah terjual lebih 12.5 juta salinan.

Senarai lagu
------------

### Bahagian pertama

Kesemua runut ditulis dan digubah oleh Jim Morrison, Robby Krieger, Ray Manzarek dan John Densmore, melainkan dinyatakan. 

|  |  |  |  |
| --- | --- | --- | --- |
| No. | Tajuk | Masa |  |
| 1. | "Break On Through (To the Other Side)" | 2:29 |
| 2. | "Soul Kitchen" | 3:35 |
| 3. | "The Crystal Ship" | 2:34 |
| 4. | "Twentieth Century Fox" | 2:33 |
| 5. | "Alabama Song (Whisky Bar)" (Bertolt Brecht, Kurt Weill) | 3:20 |
| 6. | "Light My Fire" | 7:06 |

### Bahagian kedua

|  |  |  |  |
| --- | --- | --- | --- |
| No. | Tajuk | Masa |  |
| 7. | "Back Door Man" (Willie Dixon) | 3:34 |
| 8. | "I Looked at You" | 2:22 |
| 9. | "End of the Night" | 2:52 |
| 10. | "Take It as It Comes" | 2:23 |
| 11. | "The End" | 11:41 |

Pautan luaran
-------------

* *The Doors (album)* di Discogs (senarai keluaran)
Surat paten oleh Ratu Victoria mengenai pembentukan pejabat Gabenor Jeneral Australia
**Surat paten** dinamakan daripada kata kerja Latin *pateo* yang membawa maksud berbuka, terbuka dan boleh diakses,  dan digelar *letterae patentes*. Ia adalah sebentuk instrumen undang-undang dalam bentuk surat terbuka oleh raja atau kerajaan yang menubuhkan jabatan atau memberikan hak monopoli, gelaran atau status kepada seseorang atau entiti seperti syarikat. Mereka merupakan sebentuk proklamasi terbuka atau awam. Lawan surat paten adalah *surat tertutup* (Latin: *litterae clausae*code: la is deprecated ), yang bersifat peribadi dan dikepilkan supaya hanya penerimanya boleh membaca isinya. Surat paten boleh digunakan untuk pembentukan syarikat atau jabatan kerajaan, atau untuk memberikan status perbandaran atau heraldik. Sejenis surat paten berasal daripada cara ini adalah paten moden yang memberikan hak eksklusif pada ciptaan. 

Di United Kingdom dan negara-negara yang dahulunya di bawah pengaruh negara itu, surat paten diberikan di bawah kuasa prerogatif ketua negara ("prerogatif diraja"). Surat semacam ini adalah sebentuk perundangan daripada raja tanpa persetujuan parlimen yang jarang dan signifikan. Surat paten boleh juga menandakan Perkenan Diraja pada perundangan. 

Di Amerika Syarikat, pemalsuan surat paten yang dibuat oleh Presiden Amerika Syarikat adalah jenayah yang boleh dihukum oleh denda, penjara sehingga sepuluh tahun atau kedua-duanya. (18 U.S.C. § 497). Tanpa surat paten, seseorang itu tidak boleh menjawat jawatannya. Isu inilah yang membangkitkan saman *Marbury lwn Madison* di mana William Marbury dan tiga yang lainnya mempetisyenkan Mahkamah Agung Amerika Syarikat untuk memerintah James Madison untuk menghantar surat-surat perlantikan mereka yang dibuat di bawah pentadbiran sebelumnya.

Lihat juga
----------

* Skrol komisiyen
* Surat marque
* Surat tertutup
* Lettre de cachet
* Paten Toleransi
* Piagam Diraja
* Statut Monopoli 1623, cubaan untuk mengawal penyalahgunaan surat paten di England
* Paten tanah, di Amerika Syarikat

Pautan luar
-----------

* Research Guide on Letters Patent

### Contoh surat-surat paten

* (Blank) forms of letters patent granting peerages
* Letters patent of George VI (1947) constituting the office of Governor General of Canada
* Letters patent of Elizabeth II (1984) constituting the office of Governor-General of Australia

Rujukan
-------

1. ↑  Cassell's Latin Dictionary, revised by Marchant & Charles, 260th. thousand
**Spirulina** adalah nama bagi satu bentuk makanan tambahan yang mirip kepada Chlorella dan Aphanizomenon flos-aquae (Alga Biru Hijau). Spirulina wujud dalam dua jenis spesis cyanobacteria: *Arthrospira platensis*, dan *Arthrospira maxima*. Keduanya serta juga spesis *Arthrospira* yang lain pernah diklasifikasikan dalam genus *Spirulina*. Kini, terdapat persetujuan bahawa mereka adalah dari jenis genus berbeza, dan spesis makanan yang tergolong dalam kumpulan *Arthrospira*; walau bagaimanapun, istilah Spirulina yang lama masih lagi sering digunapakai. Spirulina dituai dari serata dunia, dan sering digunakan sebagai makanan tambahan serta sebagai makanan lengkap dan boleh didapati dalam bentuk tablet, kepingan, serbuk dan juga cecair. Ia juga digunakan sebagai makanan binatang tambahan untuk industri akuakultur, akuarium dan ternakan ayam.

Rujukan
-------

1. ↑  Vonshak, A. (ed.). *Spirulina platensis (Arthrospira): Physiology, Cell-biology and Biotechnology.* London: Taylor & Francis, 1997.

Lihat juga
----------

* Algakultur - Perladangan komersil alga
* Chlorella - Alga lain yang berpotensi sebagai makanan dan bahan bakar.

Pautan luar
-----------

* Intergovernmental Institution for the use of Micro-algae Spirulina Against Malnutrition (IIMSAM)
* Micrographs and movies of A. *platensis.* Diarkibkan 2012-04-19 di Wayback Machine

Templat:Dietary supplement
Menjelang tahun 1853, apabila lagu popular "Spirit Rappings" diterbitkan, rohanisme adalah objek rasa ingin tahu. 
**Spiritualisme** ialah gerakan agama berdasarkan kepercayaan bahawa roh-roh mati yang ada dan mempunyai keupayaan dan kecenderungan untuk berkomunikasi dengan kehidupan. Kehidupan akhir, atau "dunia roh", dilihat oleh ahli rohani, bukan sebagai tempat statik, tetapi sebagai semangat yang terus berkembang. Dua kepercayaan ini-hubungan dengan roh adalah mungkin, dan roh-roh lebih maju daripada spiritualisme manusia-memimpin kepada kepercayaan ketiga: semangat mampu memberikan pengetahuan berguna tentang isu-isu moral dan etika, serta tentang sifat Tuhan. Sesetengah ahli rohani akan bercakap tentang konsep yang mereka rujuk sebagai "pemandu roh"—roh khusus, sering dihubungi, yang dipercayai untuk bimbingan rohani. Spiritisme, cabang spiritualisme yang dikembangkan oleh Allan Kardec dan hari ini diamalkan kebanyakannya di Eropah dan Amerika Latin, terutama di Brazil, menekankan penjelmaan semula. 

Spiritualisme berkembang dan mencapai pertumbuhan puncak dalam keahlian dari tahun 1840-an hingga 1920-an, terutama di negara-negara berbahasa Inggeris. Menjelang 1897, rohani dikatakan mempunyai lebih daripada lapan juta pengikut di Amerika Syarikat dan Eropah, kebanyakannya diambil dari kelas menengah dan atas. 

Spiritualisme berkembang selama setengah abad tanpa teks kanunik atau organisasi rasmi, mencapai kohesi melalui berkala, lawatan oleh pensyarah berkhayal, mesyuarat kem, dan aktiviti mubaligh media yang dicapai. Ramai ahli rohani yang terkenal adalah wanita, dan seperti kebanyakan ahli rohani, menyokong sebab-sebab seperti penghapusan perbudakan dan hak pilih wanita. Menjelang akhir 1880-an kredibiliti pergerakan tidak formal telah melemahkan kerana tuduhan penipuan yang dilakukan oleh media, dan organisasi spiritualis formal mula muncul. Spiritualisme kini diamalkan terutamanya melalui pelbagai gereja rohani denominasi di Amerika Syarikat, Kanada dan United Kingdom.

Nota
----

1. ↑  Carroll, Bret E. (1997). *Spiritualism in Antebellum America. (Religion in North America)*. Bloomington: Indiana University Press. m/s. 248. ISBN 978-0-253-33315-5.
2. 1 2 3 4  Braude, Ann Braude (2001). *Radical Spirits: Spiritualism and Women's Rights in Nineteenth-Century America, Second Edition*. Indiana University Press. m/s. 296. ISBN 978-0-253-21502-4.
3. ↑   Diarkibkan 2018-04-17 di Wayback Machine Allan Kardec, *The Spirits' Book, Containing the Principles of Spiritist Doctrine... according to the Teachings of Spirits of High Degree, Transmitted through Various Mediums, Collected and Set in Order by Allan Kardec*, translated by Anna Blackwell, São Paulo, Brasil, Federação Espírita Brasileira, 1996, ISBN 85-7328-022-0, p. 33.
4. ↑  Britten, Emma Hardinge (1884). *Nineteenth Century Miracles: Spirits and Their Work in Every Country of the Earth*. New York: William Britten. ISBN 978-0-7661-6290-7.
5. ↑  Times, New York (29 November 1897). "THREE FORMS OF THOUGHT; M.M. Mangassarian Addresses the Society for Ethical Culture at Carnegie Music Hall". The New York Times: 200. Cite journal requires `|journal=` (bantuan)
**Kenderaan peronda gurun** (*Desert Patrol Vehicle-DPV*), sebelum ini dikenali sebagai **Kenderaan Serangan Pantas** (*Fast Attack Vehicle-FAV*), adalah kenderaan sandrail berkelajuan tinggi, perisai ringan-seperti yang pertama kali digunakan dalam pertempuran semasa Perang Teluk pada tahun 1991. Disebabkan kepantasan serbuan mereka dan keupayaan merentas desa, DPV telah digunakan secara meluas dalam Operasi Desert Storm. Tentera AS pertama yang memasuki Kuwait City adalah SEAL Tentera Laut Amerika Syarikat menggunakan DPVs.

Prestasi
--------

Kenderaan peronda gurun dibina oleh Chenowth Racing Products, Inc. Volkswagen Kübelwagen Jerman merupakan kenderaan utiliti ringan tentera yang pertama berdasarkan Volkswagen Beetle yang menggunakan roda belakang dan bukannya pacuan empat roda untuk bergerak. Komponen Volkswagen juga merupakan asas bagi buggy gubuk pasir yang digunakan selepas perang, dan susun aturnya yang digunakan dalam DPV dengan penyejuk udara dipasang bahagian belakang disejukkan menggunakan enjin Volkswagen 200 hp (150 kW). Ini menjadikannya kenderaan ringan yang mampu memecut (0–50 km/h) dalam hanya empat saat dan mampu bergerak pada kelajuan sehingga 80 mph (130 km/h).  Dengan tangkin bahan api piwaian 21 gelen (79.5 litre), kenderaan peronda gurun memiliki julat sehingga 210 batu (338 km). Karung bahan api pilihan mampu meningkatkan julat sehingga 1,000 batu (1,610 km). Keupayaan bawa sehingga 1500 lb (680 kg).

Nota dan rujukan
----------------

1. 1 2 3  "Desert Patrol Vehicle". Dicapai pada 2010-11-28.
2. 1 2  "Desert Patrol Vehicle – Speed In The Desert". Dicapai pada 2010-11-28.
Kendals Department Store, Manchester
**Kendals**, **Kendal, Milne & Co**, **Kendal Milne & Falkner** atau **Watt's** adalah nama sebuah gedung serbaneka di Manchester, England.  

Gedung ini dibuka pada 1832 dan telah dibeli oleh Harrods pada 1919, selepas membubuh nama **Harrods** untuk jangka waktu yang ringkas sewaktu 1920an. Nama telah diterbalikkan, meskipun, berikut tunjuk perasaan dari para pelanggan dan kakitangan.  

Kumpulan Harrods, bersama dengan Kendals, telah diambil alih oleh House of Fraser pada 1959. Gedung berterusan menjual beli sebagai Kendals hingga tahun 2005, apabila, selepas hiasan semula secara memanjang, gedung telah dinamakan **House of Fraser Manchester**. Sungguhpun kejenamaan semula Kendals, nama 'Kendal, Milne and Co' masih secara nyata jelas pada fascias batu marmar di atas pintu masuk gedung.

Gedung terletak di sebuah Art Deco dibina bertujuan di Deansgate, dengan 280,000 ka2 (26,000 m2) ruang runcit membuatnya gedung serbaneka terbesar di England utara (kini digunakan ruang menjual beli). Gedung serbaneka utara lain mempunyai lebih ruang, telah tutup sahaja oleh kerana alasan ekonomi. Gedung kini (arkitek J. S. Beaumont, 1939) berjalan untuk beberapa tahun bersamaan bangunan gedung zaman Victoria di bahagian berhadapan Deansgate (dibuka pada 1873). Sebuah tempat letak kereta pelbagai tingkat besar berdiri di baratnya gedung. 

Kendals telah disebut sebagai suatu rujukan kebudayaan dalam dialog Ashes to Ashes di BBC One pada April 2009, apabila Gene Hunt bertanya Ray apabila menggunakan sebuah cermin berkata "Awak jauhkan itu! Di mana awak fikir awak berada? Kaunter make-up Kendals?"

Kendals juga dirujukkan dalam suatu babak dalam Coronation Street, di mana Mary cuba meyakinkan Norris Cole untuk ikut sama dengannya dalam suatu cruise. Norris menyata bahawa mata Mary lihat lain dan dia memberitahunya bahawa mereka adalah "berasap" bersyukur pada bekerja kecantikan dalam kosmetik di Kendals.

Pautan luar
-----------

* Website for the Manchester branch of House of Fraser (formerly Kendals)
* Manchester Evening News article on the name change for Kendals

Koordinat: 53°28′54″N 2°14′52″W﻿ / ﻿53.4818°N 2.2479°W﻿ / 53.4818; -2.2479



|  |  |
| --- | --- |
| Ikon tunas | Rencana berkaitan sebuah bangunan atau struktur Greater Manchester ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Rencana ini adalah mengenai siklon tropika di barat laut Pasifik. Untuk rencana yang lebih umum, sila lihat siklon tropika.
Tiga siklon tropika aktif berbeza di barat Lautan Pasifik pada 7 Ogos 2006. Siklon-siklon di bahagian bawah dan kanan atas merupakan taufan.
**Taufan** adalah suatu siklon tropika matang yang berkembang di antara 180° dan 100°T di Hemisfera Utara. Rantau ini dirujuk sebagai Lembangan Barat Laut Pasifik dan ia merupakan lembagan siklon tropika teraktif di Bumi, dengan hampir satu pertiga siklon tropika tahunan dunia terletak di situ. Bagi tujuan organisasi, utara Lautan Pasifik dibahagikan kepada tiga rantau iaitu timur (Amerika Utara hingga 140°B, tengah (140°B hingga 180°) dan barat (180° hingga 100°T). Pusat Meteorologi Khusus Serantau (PMKS) untuk ramalan-ramalan siklon tropika terletak di Jepun dengan pusat-pusat amaran siklon tropika lain untuk barat laut Pasifik di Hawaii, Amerika Syarikat (Pusat Amaran Taufan Bersama), Filipina dan Hong Kong. Walaunpun, PMKS menamakan setiap sistem, senarai nama utamanya sendiri diselaraskan dalam kalangan 18 buah negara di mana wilayah-wilayah mereka diancam oleh taufan pada setiap tahun.

Asal istilah taufan
-------------------

Terdapat dua kemungkinan mengenai asal-usul istilah "taufan" dalam Bahasa Melayu serta istilah *"typhoon"* dalam Bahasa Inggeris. Pendapat pertama mengatakan istilah tersebut diambil daripada istilah Cina iaitu 大風 (Bahasa Kantonis: *daaih fūng*; Bahasa Mandarin: *dà fēng*) yang bermaksud "angin kencang". Satu lagi pendapat mengatakan istilah tersebut diambil daripada perkataan Urdu, Parsi dan Arab *ţūfān* (طوفان) "banjir besar" sama ada diterbitkan daripada kata kerja Arab: طاَفَ, rumi: *ṭāfa*code: ar is deprecated  "mengelilingi" (seakar "tawaf") atau diserap daripada *tuphōn* (Τυφών), raksasa dipercayai dalam mitos Yunani Purba yang bertanggungjawab membawa angin panas. Para penduduk kepulauan Filipina yang sering mengalami fenomena ini mengungkapkan dalam pelbagai bahasa serumpun turunan kata akar Proto-Austronesia \**baRiuS* termasuk:

* *bagyú* (bahasa Cebu),
* *bagió* (bahasa Iloko),
* *bagyó* (bahasa Tagalog)

Rujukan
-------

1. ↑  Chris Landsea (1 Jun 2010). "Subject: F1) What regions around the globe have tropical cyclones and who is responsible for forecasting there?". *Journal of Geophysical Research: Atmospheres* (dalam bahasa Inggeris): D06108. Diarkibkan daripada yang asal pada 31 Julai 2012. Dicapai pada 30 Mac 2011.
2. 1 2  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 234–235. ISBN 967-65-7321-3.
3. ↑  Blust, Robert; Trussel, Stephen (2010). "\**baRius*: typhoon". *Austronesian Comparative Dictionary*. Max Planck Institute for Evolutionary Anthropology. Dicapai pada 17 November 2022.

| Kawalan kewibawaan Sunting ini di Wikidata |
| --- |
| Perpustakaan negara | 
* Israel
* Amerika Syarikat
* Jepun
* Republik Czech

 |
| Lain-lain | 
* Aplikasi Berfaset Terminologi Subjek
* Arkib Negara (A.S.)

 |
**Teknologi prasejarah** merujuk kepada teknologi manusia yang wujud sebelum sejarah bertulis. Teknologi manusia mula terbentuk kira-kira 2.5 juta tahun sebelum tulisan, dengan peralatan batu oleh hominid yang mungkin digunakan untuk menyalakan api berburu dan tujuan pengebumian.

Beberapa faktor memungkinkan penciptaan teknologi prasejarah. Salah satu daripadanya ialah kemodenan minda manusia moden (*Homo sapiens*) yang mampu menaakul kewarasan, bahasa dan penyelesaian masalah yang abstrak. Perkembangan pertanian memberi laluan kepada penukaran gaya hidup nomad kepada bertempat, bersama-sama haiwan-haiwan diternak dan cucuk tanam dengan peralatan yang lebih rumit. Kesenian, muzik dan kepercayaan berkembang sepanjang zaman prasejarah.

Dunia Lama
----------

### Paleolitik

Gaya hidup Zaman Batu adalah berkonsepkan pemburu-pengumpul yang memburu haiwan dan mengumpul tumbuhan liar dengan perkembangan teknologi yang sedikit. Ketika zaman glasier akhir tamat pada kira-kira 12,500 tahun lalu, haiwan-haiwan besar seperti mamot dan bison antiquus pupus dan iklim mengalami perubahan. Manusia menyesuaikan diri dengan membanyakkan sumber di persekitaran, mengumpul serta makan aneka tumbuhan liar yang lebih besar, dan memburu haiwan-haiwan yang lebih kecil. Pendomestikan haiwan tumbuhan dalam fasa awal Mesolitik membawa perubahan dan kebergantungan besar masyarakat manusia terhadap pertanian. Kehidupan berpertanian membawa kepada lebih banyak petempatan tetap dan perkembangan teknologi yang lebih pesat.

Rujukan
-------

1. ↑  Cassells, E. Steve. (1997). *The Archaeology of Colorado*, Revised Edition. Boulder, Colorado: Johnson Books. m/s. 6-14. ISBN 1-55566-193-9.

|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
*Charadrius hiaticula* 
**Burung Rapang Gelang Besar** atau juga dikenali sebagai *burung Rampang Kerikil*, ialah salah satu daripada haiwan yang boleh di dapati di
Malaysia. Nama sainsnya *Charadrius hiaticula*.

Ciri-ciri
---------

Burung Rapang Gelang Besar adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Rapang Gelang Besar adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Rapang Gelang Besar tidak bergigi.

Makanan
-------

Pembiakan
---------

Burung Rapang Gelang Besar membiak dengan bertelur. Telur Burung Rapang Gelang Besar bercengkerang keras.

Habitat
-------

Rujukan
-------

 1. ↑  D.R. 16/2010 RANG UNDANG-UNDANG PEMULIHARAAN HIDUPAN LIAR 2010
 
* "Charadrius hiaticula". *Senarai Merah Spesies Terancam IUCN*. **2004**. 2004. Unknown parameter `|downloaded=` ignored (bantuan); Unknown parameter `|assessors=` ignored (bantuan){{cite iucn}}: error: malformed |id= identifier (help)no identifier Database entry includes justification for why this species is of least concern

Pautan luar
-----------

* Profil spesies dari Sistem Maklumat Biokepelbagaian Malaysia
* 

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Kereta kebal Type 74**  merupakan sebuah kereta kebal yang dihasilkan oleh Industri Berat Mitsubishi, Tokyo, Jepun.

Pembangunan
-----------

Pembangunan k ereta kebal Type 74 bermula pada awal tahun 1960-an sebagai kereta kebal tempur utama baru bagi menggantikan kereta kebal Type 61 (yang sedang dikeluarkan dari perkhidmatan aktif). Ia bermula pada awal 1960-an dengan prototaip pertama disiapkan pada tahun 1969. Ini diikuti dengan sejumlah prototaip lanjut dengan pengeluaran pertama kereta kebal Type 74 disiapkan pada tahun 1975. 

Pengeluaran kereta kebal Type 74 telah ditamatkan selepas 870 buah telah dibina. Ia diikuti dengan pengeluaran kereta kebal Type 90 (qv) yang dilengkapi dengan meriam 120mm yang turut direka dan dibina oleh Industri Berat Mitsubishi.

Tatarajah
---------

Tatarajahnya adalah konventional dengan pemandu duduk di hadapan sebelah kiri, turet di tengah dan transmisi di belakang. Komander dan jurumeriam duduk di sebelah kanan turet, pemuat di sebelah kiri. Kupola komander menonjol dari aras atap bagi memberikan pemandangan sekeliling.

Meriam 105mm yang digunakan merupakan meriam model L7 British, yang dihasilkan di bawah lessen di Jepun, yang dongakan berkuasa dari -6° hingga +12° (-12° to +15° dengan sistem gantungan). Pemandu boleh menyesuaikan sistem gantungan bagi menyelaras dengan jenis muka bumi, dongakan hadapan atau belakang, atau olengan kereta kebal sisi-ke sisi.

Satu mesingan 7.62mm dipasang sejajar dengan persenjataan utama dan satu mesingan 12.7mm M2 HB dipasang pada bahagian atas turet bagi pertahanan udara. Sesetengah kereta kebal turut dipaang dengan bilah jentolak.

Variasi
-------

Kenderaan kembalik berperisai Type 78 dan sistem anti pesawat gerak sendiri 35mmberkembar Type 87.

TATUS
-----

Pengeluaran tamat. Berkidmat dengan Pasukan Pertahanan Diri Darat Jepun sahaja.

Pengilang
---------

Industri Berat Mitsubishi, Tokyo, Jepun.
52

Rujukan
-------

*
Kereta kebal ringan Type 98 Ke-Ni
**Kereta kebal Type 98** **Kereta kebal ringan Type 98 Ke-Ni** (九八式軽戦車 ケニ, *Kyuhachi-shiki keisensha Ke-Ni*) direka bagi menggantikan kereta kebal ringan Type 95 Ha-Go Tentera maharaja Jepun. Ia juga dirujuk sebagai **kereta kebal Type 98 Chi-Ni** oleh sesetengah sumber 

kereta kebal Type 98 dibangunkan pada tahun 1938 bagi menangani kekurangan pada rekabentuk kereta kebal Type 95 yang muncul dari pengalaman bertempur di Manchukuo dan China semasa Perang Sino-Jepun Kedua. Prototaip bagi kereta kebal Type 98 baru ini disiapkan pada tahun 1939. Bagaimanapun, pengeluaran tidak bermula sehingga 1942. Dengan bermulanya Perang Dunia Kedua, Kakitangan Awam Jeneral Tentera Maharaja Jepun dengan pantas menyedari bahawa rekabentuk kereta kebal Type 95 lemah kepada tembakan mesingan berat (.50 kaliber), dan dengan itu cuba membangunkan kereta kebal ringan dengan berat yang sama seperti Type 95, tetapi dengan perisai lebih tebal. Kereta kebal Type 98 memiliki turret dua orang yang biasa, pembaikan pada turret tak sekata ("asymmetrical") yang digunakan pada kereta kebal Type 95, membawa meriam kereta kebal Type 100 37mm, dengan pecutan laras 760 m/s, dan dengan mesingan koaxial 7.7 mm di sisi. Hanya sekitar 103 kereta kebal Type 98 diketahui telah dibina >: 24 pada tahun 1942 dan 79 pada tahun 1943.

Rujukan
-------

 1. ↑   History of War.org website
2. ↑  Zaloga (Japanese Tanks) p. 18
3. ↑  Zaloga, Japanese Tanks 1939-45
**SMK** (dinamakan sempena Sergei Mironovich Kirov - pegawai parti yang baru terbunuh) merupakan prototaip kenderaan berperisai yang dibangunkan oleh Soviet Union sejurus sebelum Perang Dunia Kedua. SMK silap dikenal pasti oleh perisikan Jerman sebagai T-35C.

Hanya satu dibina dan selepas terbukti berprestasi lemah berbanding reka bentuk lain dan digunakan sekejab dalam perang menentang Finland, projek itu dibatalkan.

Reka bentuk dan kegunaan
------------------------

SMK merupakan antara reka bentuk yang bertanding bagi menggantikan kereta kebal berat banyak turet T-35 yang tidak boleh diharap. Satu pasukan pereka di bawah Kotin di "Kirovski Works" (sebelum ini dikenali sebagai Putilov Works") di Leningrad mereka kereta kebal tersebut. Saingan datang dari bekas pereka OKMO, N. Barykov dari Kilang *Bolshevik*.

Disebalik pengajaran yang boleh didapati dari Perang Saudara Sepanyol, spesifikasi dilakar bagi "Meriam Pembinasa Kereta Kebal" pada 1937 memerlukan keupayaan bagi menahan meriam anti kereta kebal 45 mm pada jarak dekat dan tembakan artileri 75 mm pada 1,200 m (1,300 yd).

Perjumpaan pada 1938 mengurangkan bilangan turet dalam spesifikasi dan penukaran dari sistem gantungan spring pada "torsion bar". Kotin dan pembantunya secara bebas mereka versi turet tunggal bagi SMK yang menerima kelulusan Stalin dan nama KV. Pengeluaran bagi dua prototaip diluluskan.

Persenjataan SMK adalah meriam pendek 76.2 mm pada turet atas tengah dan senjata 45 mm di hadapan turet.

Sejarah perkhidmatan
--------------------

SMK, dua protitaip kereta kebal KV-1 dan dua prototaip kereta kebal T-100 melalui ujian pembuktian sebelum diuji dalam operasi semasa pertempuran semasa Perang Musim Sejuk menentang Finland. Kenderaan tersebut membentuk kompeni Batalion Kereta Kebal ke-91 bagi Brigade Kereta Kebal Berat ke-20. Unit tersebut di bawah pemerintahan anak Komisar Pertahanan. Selepas dilumpuhkan oleh periuk api, SMK terpaksa ditinggalkan dan hanya diambil kembali selepas 2 bulan.

Reka bentuk KV terbukti lebih baik dalam kedua-dua ujian di Finland dan diterima.

Perisai
-------

| Lokasi | Hadapan | Sisi | Belakang | Atas/Bawah |
| --- | --- | --- | --- | --- |
| Badan | 60 mm pada sudut 45° (hadapan)

40 mm pada sudut 15° (glacis)
60 mm pada sudut 55° (pemandu) | 60 mm pada sudut 75-90° | 60 mm keliling(bawah)

60 mm pada sudut 60° 
20 mm pada sudut 15° (engin) | 20–30 mm leper (bawah)

20 mm datar(atas) |
| Turet Atas | 60 mm pada sudut 75° dan sekeliling | 60 mm pada sudut 75° | 60 mm pada sudut 80° | 20 mm pada sudut 0-15° |
| Turet Bawah | 60 mm pada sudut 75° dan keliling | 60 mm pada sudut 75° | 60 mm pada sudut 80° | 20 mm datar hingga pada sudut 15° |

Rujukan
-------

Notes

1. ↑  SMK Heavy Tank Diarkibkan 2007-09-30 di Wayback Machine onwar.com
2. ↑  Zaloga p6

Bibliography
* Zaloga & Gransden *Soviet Havy Tanks* Osprey Publishing
* on battlefield.ru.
* WWII Vehicles - Soviet Union's SMK

Pautan luar
-----------

* SMK at Battlefield.ru
Lambang Marechausee di Belanda
**Koninklijke Marechausée** ialah sebuah pasukan polis yang diasaskan pada zaman penjajahan Perancis ke atas Belanda. Berdasarkan dekri Republik Bataaf yang dibentuk oleh Perancis pada 4 Februari 1803, unit polis Marechausée dibentuk, tetapi tidak dilaksanakan sepenuhnya. 

Pada tahun 1805, sebuah unit Gendarmerie (sejenis briged bergerak) dibentuk. Hanya selepas Republik Bataaf digantikan dengan Kerajaan Belanda bahawa Koninklijke Marechausée dibentuk secara rasmi pada 26 Oktober 1814, berdasarkan Dekri No. 498 yang dikeluarkan oleh Willem I, raja Belanda.

Berdasarkan kenyataan Marechausée sendiri, Marechausée mempunyai sejarah yang sangat panjang, iaitu sejak dari masa *Tribunal Konstabel dan Marsyal Perancis* di Paris pada tahun 1370. Para konstabel dan marsyal kemudian diserap ke dalam unit Gendarmerie yang merupakan unit polis di Belanda dan Belgium.

Marechausée yang dikenali di Indonesia sebagai **Marsose** berkembang menjadi sebuah angkatan bersenjata untuk mengamankan wilayah dan jalan raya di Kerajaan Belanda. Selain daripada tugas-tugas kepolisan, Marechausée juga ditugasi untuk membantu angkatan tentera, terutamanya semasa Perang Dunia I (1914 - 1918. Antara lain, Marechausée juga ditugasi oleh Hindia Belanda untuk melawan Si Singamangaraja XII di Sumatera Utara. Pada tahun 1917, Marechausée berjaya mengalahkan dan membunuh Si Singamangaraja XII. Dalam Perang Aceh (1873 -1904), Marechausée menguasai pergunungan-pergunungan dan hutan-hutan rimba Aceh untuk mencari dan mengejar para gerila Aceh.

  


| Tentara Hindia-Belanda |
| --- |
| **Mardijkers** | **Marechausée** | **Rejimen Württemberg** | **Belanda Hitam** | **KNIL** |
Stridsvagn m/41 at the Pansarmuseet Axvall, Sweden
**Kereta kebal Stridsvagn m/41** (Strv m/41) adalah kereta kebal Panzer 38(t) /Czech TNH yang dibina oleh Sweden di bawah lesen.

Sejak 1937, tentera Sweden telah berminat dengan kereta kebal TNH milik Czechoslavkia. Pada Mac 1940, sekitar 90 kereta kebal telah ditempah dari ČKD, tetapi ia tidak pernah dihantar oleh Jerman, kerana Jerman yang menduduki Czechoslovakia memerlukannya bagi kempen akan dating di Timur. Selepas perundingan dengan pihak berkuasa Jerman, Scania-Vabis dibenarkan membina kereta kebal mereka sendiri di bawah lesen. 

Pada Jun 1941, 116 Stridsvagn m/41 SI ditempah. Ia dihantar dari Disember 1942 – Ogos 1943. Stridsvagn m/41 dipetri, yang memudahkan pengilangan. Sama seperti Strv m/38-Strv m/40, ia dilengkapi dengan meriam Bofors 37 mm/ Bofors m/38, dan kumpulan pertama memiliki enjin yang sama seperti Strv m/40L, enjin Scania-Vabis jenis 1664. 

Pada Jun 1942, tambahan 122 Stridsvagn m/41 dtempah, kini di bawah nama trv m/41 SII. Ia memiliki perisai hadapan lebih tebal dan enjin baru Scania jenis L 603. Kenderaan SII pertama dihantar pada Oktober 1943.

16 buah kenderaan terakhir dari 122 kenderaan yang ditempah, dibina semula sebagai meriam penyerang (Sav m/43) dan pengeluaran SII tamat pada Mac 1944 apabila 106 buah kenderaan telah dihantar. Kereta kebal SI ditempatkan semula kepada regimen P3 di Strängnäs, di mana mereka digunakan oleh kompeni kereta kebal ringan Brigade Perisai Ke-10. Kereta kebal SII kebanyakannya di beri kepada Brigade Perisai Ke-9 di Skövde, sementara yang lain di berikan kepada regimen simpanan P2 dan P3. Mereka dicat menggunakan tiga warna penyamaran.

Stridsvagn m/41 digunakan sehingga lewat 1950-an, apabila mereka dibina semula sebagai Pengangkut Tentera Berperisai ("Armoured personnel carrier – APCs") di bawah nama Pbv 301. Turet kereta kebal ini digunakan bagi perkubuan.

Hari ini, tiada m/41 Asal yang tinggal, kerana mereka semua ditukar menjadi kenderaan Pengangkut Tentera Berperisai - APC. Kereta kebal dalam koleksi Pansarmuseet Axvall sebenarnya adalah Sav m/43 yang dibina semula sebagai m/41.
**Kerjaya** bermaksud perkembangan dan kemajuan seseorang dari segi pekerjaan. Kerjaya selalunya merujuk kepada jawatan tetap dan berjaya menjadikan seseorang itu mencari nafkah hidup, menyara kehidupan.

Perubahan konsep kerjaya
------------------------

Konsep tradisi mengenai kerjaya adalah berkait dengan perkembangan beransur menaiki hiraki teratur dalam sesebuah organisasi atau profesion.

Kerjaya merujuk kepada penggajian seseorang dan peranan dalam hayat sepanjang jangka hayat mereka. Versi kerjaya ini menjadikan ianya jelas bahawa seseorang boleh maju melalui kerjaya mereka secara melintang selain menegak.

Rujukan
-------

1. 1 2  Tony Watts, Reshaping Career Development for the 21st century,

Pautan Luar
-----------

* SOALAN UPSR 2020,BOCOR
* United Nations (2002), Buku panduan berkenaan nasihat kerjaya
* Blok kerjaya Industri Pharma

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sultan Abdullah Mu'azzam Shah I** adalah Sultan Kedah ke-17. Baginda merupakan putera kepada Sultan Atau’llah Muhammad Shah II dan Tengku Maheran

Pada 17 November 1698, baginda telah dimasyhurkan sebagai Sultan Kedah ke-17 dan bersemayam di Kota Bukit Pinang

Baginda bersama Jemaah menteri telah bermuafakat untuk memasyhurkan adindanya, Tengku Ibrahim sebagai Raja Muda

Raja Muda Ibrahim telah membangunkan bandar Limbong dan bersemayam di Kota Limbong

Pada 17 Jun 1701, baginda telah memerintahkan Raja Muda Ibrahim untuk membuat suatu kawasan permakaman di Kota Limbong yang kini dikenali sebagai Makam Diraja Langgar

Baginda bersama Jemaah menteri bermuafakat untuk memasyhurkan adindanya, Tengku Ishak sebagai Raja Temenggung

Baginda amat mengambil berat hal ehwal dalam dan luar negeri

Baginda telah membenarkan puteranya, Tengku Muhammad Jiwa ke luar negeri untuk merantau

Baginda berada dalam keadaan kemasyghulan kerana rindu akan Tengku Muhammad Jiwa yang terlalu lama merantau

Tengku Muhammad Jiwa telah berguru dengan Tuan Syeikh Abdul Jalil bin Syeikh Abdul Wahab bin Syeikh Ahmad Al Mahdani dan Hafiz Sab

Pada 22 September 1706, baginda telah mangkat akibat kegeringan dan dimakamkan di Kota Langgar atau Makam Diraja Langgar

Rujukan
-------

**Sultan-Sultan Kedah**

|
|  |
| Didahului oleh**Sultan Ataullah Muhammad Shah II** | **Sultan Kedah**1698-1706 | Diikuti oleh:**Sultan Ahmad Tajuddin Halim Shah I** |



1. ↑  "Salasilah Duli Yang Maha Mulia". Perbadanan Perpustakaan Awam Kedah. 2003. Diarkibkan daripada yang asal pada 2014-09-02. Dicapai pada 2010-09-05.
**Rampasan kuasa tentera Pakistan 1999** telah berlaku pada 12 Oktober 1999 di Karachi, Pakistan. Perdana Menteri Pakistan ketika itu, Nawaz Sharif telah digulingkan oleh Jeneral Pervez Musharraf yang menjadi ketua tentera Pakistan.

Punca
-----

Rampasan kuasa ini berlaku kerana berlaku ketegangan antara kerajaan awam pimpinan Nawaz Sharif dengan pihak tentera untuk beberapa lama. Jeneral Musharraf menjadi perancang dan melancarkan Perang Kargil bagi menentang tentera India di sempadan India-Pakistan tanpa pengetahuan Dewan Parlimen Pakistan. Pakistan telah didesak oleh Presiden Amerika Syarikat Bill Clinton supaya menamatkan perang dan berunding berhubung isu Jammu dan Kashmir. Nawaz Sharif telah memberi kenyataan bahawa Perang Kargil tidak dirancang oleh kerajaan awam. Semenjak itu tentera dan pentadbiran awam tidak sehaluan dan saling berprasangka.

Rampasan kuasa tentera
----------------------

Pada 12 Oktober 1999 Nawaz Sharif kehilangan kepercayaan daripada ketua tentera Pervez Musharraf dan ketua agensi perisikan Pakistan, Leftenan Jeneral Khwaja Ziauddin. Pervez Musharraf yang berada di luar negara telah pulang ke Pakistan. Pegawai tentera kanan termasuk Leftenan Jeneral Muhammad Aziz Khan dan Leftenan Jeneral Mahmoud Ahmad telah melakukan rampasan kuasa di Rawalpindi. Leftenan Jeneral Muzaffar Usmani telah menguasai Karachi. Sementara Jeneral Musharraf telah menutup Lapangan Terbang Karachi dan menguasai kerajaan. Perdana Menteri Pakistan ketika itu, Nawaz Sharif dan beberapa menteri kabinet telah ditahan. Nawaz Sharif telah dibuang ke Arab Saudi dan hanya kembali ke Pakistan pada 10 September 2007.

Selepas rampasan kuasa
----------------------

Pada 12 Mei 2000, Mahkamah Tinggi Pakistan telah membenarkan Pervez Musharraf, mengadakan pilihan raya Pakistan pada 12 Oktober 2002. Referendum telah diadakan pada 30 April 2002 di Pakistan dan tempoh Presiden Pervez Musharraf dilanjutkan lagi sehingga 5 tahun selepas pilihan raya.
**Rampasan kuasa tentera Niger 2010** dilakukan pada 18 Februari 2010. Tentera menyerang istana Presiden Niger di Niamey dan berjaya menangkap presiden Mamadou Tandja. Ketika itu presiden sedang mempengerusikan mesyuarat menteri. Rampasan kuasa itu dipimpin oleh ketua d'escadron Salou Djibo.

Presiden Mamadou Tandja pada 2007

Latar belakang
--------------

Mamadou Tandja dituduh diktator kerana cuba memanjangkan tempoh berkuasa. Pembangkang membantah pungutan suara Ogos 2009 yang membenarkan Presiden Mamadou Tandja terus memerintah untuk beberapa tahun lagi melebihi had perlembagaan di negara Afrika Barat ini. Sepatutnya mandat beliau tamat pada Disember 2009. Tapi dia menubuhkan mahkamah perlembagaan untuk mengubah Perlembagaan Niger agar disambung 3 tahun lagi.

Mamadou Tandja turut serta dalam rampasan kuasa Niger 1974 di mana Seyni Kountché mendapat kuasa memerintah. Tandja mendapat beberapa jawatan dan menjadi pemimpin Gerakan Kebangsaan Pembangunan Masyarakat (MNSD).

Rampasan kuasa Niger 1999 pula membuka jalan bagi pilihan raya bebas dan adil di mana Tandja terpilih menjadi Presiden.

Tentera ambil alih
------------------

Sekumpulan tentera dari sebuah tangsi di Tondibia, dekat Niamey, dilaporkan memasuki bandar dengan kereta berperisai pada tengah hari 18 Februari 2010 dan membedil istana presiden selama 30 minit dan merosakkan bangunan. 3 anggota tentera dilihat terbunuh. Lokasi di mana Mamadou Tandja masih tidak diketahui.

Stesen radio kebangsaan Voix du Sahel terus bersiaran walaupun terputus selama 15 minit. Radio hanya memainkan muzik tradisional tanpa menyiarkan sebarang berita.

Selepas rampasan kuasa
----------------------

Petang itu, Kolonel Goukoye Abdul Karimou, yang dikelilingi oleh askar lain, mengumumkan bahawa perlembagaan negara itu digantung. Tindakan patriotik ini demi menyelamatkan Niger dan penduduknya daripada kemiskinan, penipuan dan rasuah.

Mengikut Reuters, kehidupan di Niamey umumnya kembali kepada normal pada 19 Februari dan terdapat "perasaan lega dan harapan untuk perubahan" selepas krisis politik lama dan separa-pemencilan. Kerja-kerja kerajaan turut bersambung, dengan kementerian diuruskan oleh setiausaha-am mereka.

Kolonel Salou Djibo yang dilantik sebagai ketua junta tentera sebelumnya, secara rasmi dilantik sebagai ketua negara dan ketua kerajaan melalu satu dekri pada Februari. Beliau kemudian melantik Mahamadou Danda, yang sebelum itu meupakan Menteri Komunikasi, sebagai Perdana Menteri pada 23 Februari.

Rujukan
-------

1. 1 2  Todd Pitman, "Armed soldiers storm Niger presidential palace", Associated Press, 18 Februari 2010.
2. ↑  Tentera serang kediaman Presiden Niger Utusan Malaysia
3. ↑  Scott Stearns, "Reports: Soldiers Have Taken Niger President"[*pautan mati kekal*], VOA News, 18 Februari 2010.
4. ↑  "Niger soldiers say coup 'patriotic'", Al Jazeera, 18 Februari 2010.
5. ↑  Abdoulaye Massalatchi, "Niger's capital calm one day after coup", Reuters, 19 Februari 2010.
6. ↑  "Niger junta names civilian as caretaker prime minister", BBC News, 23 Februari 2010.
**Raja Sang Tawal** (Raja Abdullah) merupakan pemerintah terakhir kerajaan Jawaka yang menguasai Kelantan, Langkasuka dan Singgora. Pada zaman pemerintahan baginda dari tahun 1267 hingga 1339, kerajaan tersebut mengalami kejatuhan akibat serangan Sukhothai.

Berperang dengan Sukhothai
--------------------------

Pada tahun 1267, baginda memindahkan ibu negara dari Kelantan ke Phattalung yang terletak berhampiran Tambralinga untuk menghadapi ancaman Sukhothai. Dari tahun 1267, kerajaan Jawaka berperang dengan Sukhothai. Dalam Yuan Shih ada disebut tentang peperangan yang lama antara orang-orang Sien (Sukhothai) dan Ma-li-yu-eul/Ma-li-yu-erh (Melayu) dan oleh sebab itu, Maharaja Dinasti Yuan menghantar utusan kepada Raja Rama Khamheang (Sukhothai) pada 1294 M melarangnya untuk meneruskan peperangan itu.

> *...when a Thai envoy appeared at the Monggol court, a Chinese mission when with him on his return beraring an imperial order (from the Yuan Chinese Emperor) to Rama Khamheang: "Keep your promise and do no evil to the Ma-li-yu-er (Malay)".*

Pada tahun 1294, sebuah sempadan pemisah telah dibuat di Petchburi-Ratchburi. Sempadan tersebut dibuat untuk memisahkan antara Jawaka dengan Sukhothai.

Namun pada tahun 1295, angkatan tentera Thai yang diketuai Raja Rama Khamheang telah menyerang kedudukan Raja Sang Tawal di Phattalung menyebabkan baginda memindahkan ibu negara ke Patani.

Puteri kepada Sang Tawal, Arduja Wijayamala Singa Cik Siti Wan Kembang I telah menubuhkan angkatan perang yang terdiri daripada balu dan wanita yang telah turut serta dalam peperangan tersebut dan berjaya memenggal kepala Raja Rama Khamheang. Arduja kemudiannya dianugerahi kawasan di selatan Kelantan untuk ditadbir pada tahun 1318.

Pada tahun 1325, Sukhothai akhirnya berjaya menewaskan Raja Sang Tawal. Baginda kemudiannya berundur ke Kelantan dan mangkat di sana.

Keluarga
--------

Baginda mempunyai dua orang anak iaitu;

* Raja Bharubhasa
* Arduja Wijayamala Singa Cik Siti Wan Kembang I

Lihat juga
----------

* Sultan Kelantan
* Jawaka

Rujukan
-------

* Salasilah Raja-raja Kelantan dan Peristiwa-peristiwa Penting oleh Nakula

|
|  |
| Didahului oleh**Raja Sakrantra** | **Raja Jawaka**1267-1339 | Diikuti oleh:**Sultan Mahmud Jiddah Riayah Saadatussalam** |

|
|  |
| Didahului oleh**Raja Sakrantra** | **Raja Jawaka (selatan Kelantan)**1267-1318 | Diikuti oleh:**Arduja** |



1. ↑  Prof DGE Hall, A History of South East Asia, London Macmillian, 1955 Page 149.